Diari Oficial de la Generalitat Valenciana


Sumari del DOGV 7810, del 21-06-2016 (2016/4570)

RESOLUCIÓ de 7 de juny de 2016, de la Direcció General d'Agricultura, Ramaderia i Pesca que modifica l'acord de concentració parcel·lària de la zona de La Cañada de Abajo a Jarafuel.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   7810

Data del DOGV
:   21-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4570


Data del document
:   07-06-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Jarafuel

RESOLUCIÓ de 7 de juny de 2016, de la Direcció General d'Agricultura, Ramaderia i Pesca que modifica l'acord de concentració parcel·lària de la zona de La Cañada de Abajo a Jarafuel. [2016/4570]  
Pel Decret 94/1995, de 16 de maig, del Govern Valencià, va ser declarada d'utilitat pública i urgent execució la concentració parcel·lària de la zona de La Cañada de Abajo, a Jarafuel. L'acord de concentració parcel·lària va ser aprovat el 12 de desembre de 2006, amb el període d'informació pública corresponent, segons l'anunci de 28 de desembre de .2006 en el Diari Oficial de la Generalitat Valenciana. La fermesa de l'acord és emesa amb data 24 d'abril de 2009.  
  
Mitjançant la Resolució de 29 de desembre de 2014, del conseller de Presidència i Agricultura, Pesca, Alimentació i Aigua, es va ordenar l'execució de l'obra de xarxa de camins de concentració parcel·lària de les zones de La Cañada de Abajo i La Cañada de Arriba a Jarafuel (València).  
A fi d'obtindre una representació real de l'ordenació final de la propietat en la zona de concentració parcel·lària de La Cañada de Abajo, que permeta la seua adequada integració en la cartografia cadastral i títols de propietat, ha sigut necessari introduir una sèrie de modificacions en l'acord de concentració parcel·lària que afecten diverses finques com a conseqüència de:  
· Deficiències en la cartografia i ortofotos utilitzades per a la realització dels treballs de concentració, on es produeixen en alguns casos diferències entre cartografia i realitat del terreny.  
· El temps transcorregut des de la realització dels treballs de concentració i l'execució de les obres d'amollonament i de la xarxa de camins.  
· Canvis realitzats durant l'execució de les obres, a causa del replantejament dels traçats dels camins i a la variació de l'amplària d'aquests, així com la no-necessitat d'executar alguns trams.  
· Correccions d'errors materials deguts a la inclusió de zones pertanyents al domini publicohidràulic i a la inclusió de zones pertanyents a la forest d'utilitat pública.  
· Transmissions de titularitat comunicades a l'empara de l'article 229 del Decret 118/1973, de 12 de gener, pel qual s'aprova el text de la Llei de reforma i desenvolupament agrari.  
Canvis que es justifiquen per a una adaptació de la cartografia i infraestructures projectades a la realitat del terreny.  
A fi de facilitar la integració en la cartografia cadastral, els polígons de l'1 al 4 de la zona de concentració parcel·lària de La Cañada de Abajo s'han renumerat del 601 al 604. Els polígons 2 i 3, ara denominats 602 i 603, s'han adaptat en la seua morfologia a la línia divisòria entre els termes municipals de Jarafuel i Teresa de Cofrentes. El límit del polígon 604 s'ha adaptat en un dels seus trams a la carretera que hi ha entre Jarafuel i Teresa de Cofrentes.  
Els canvis esmentats es justifiquen per a donar una distribució lògica als polígons, segons límits administratius i d'eixos de comunicació existents.  
Els polígons 601 i 602 corresponen al terme municipal de Jarafuel i els polígons 603 i 604 al terme municipal de Teresa de Cofrentes.  
Com a conseqüència de tot el que s'ha exposat anteriorment, cal procedir a l'aprovació per aquesta direcció general de la modificació de l'acord de concentració parcel·lària de la zona de La Cañada de Abajo, segons queda determinada pels documents següents:  
1. Plànol general a escala 1:5000 corresponent a la zona concentrada de La Cañada de Abajo, que reflecteix la situació real de polígons i finques de reemplaçament.  
2. Plànol amb ortofoto a escala 1:5000 corresponent a la zona concentrada de La Cañada de Abajo, que reflecteix la situació real de polígons i finques de reemplaçament.  
3. Plànol sense ortofoto a escala 1:5000 corresponent a la zona concentrada de La Cañada de Abajo, que reflecteix la situació real de polígons i finques de reemplaçament.  
4. Imprés T-29, en què, per orde de numeració, s'esmenten igualment les finques de reemplaçament de la zona, amb expressió del seu propietari, superfície i càrregues o situacions jurídiques que, si és el cas, els afecten.  
Vistos l'informe de la direcció tècnica i l'informe proposta emés pel Servei d'Estructures Agràries i Cooperativisme, el Decret 118/1973, de 12 de gener, pel qual s'aprova el text de la Llei de reforma i desenvolupament agrari, aquesta direcció general resol:  
- Modificar l'acord de concentració parcel·lària de la zona de La Cañada de Abajo a Jarafuel (València), per a la seua adequació a la realitat física de les finques de reemplaçament de la zona segons el que s'ha exposat.  
- Notificar el que s'ha resolt als afectats en la forma a què es refereixen l'article 211 del Decret 118/1973, de 12 de gener, pel qual s'aprova el text de la Llei de reforma i desenvolupament agrari, i l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb l'advertiment que els documents podran consultar-se en les dependències de l'Ajuntament de Jarafuel i Teresa de Cofrentes i en les oficines del Servei d'Estructures Agràries i Cooperativisme de la ciutat administrativa 9 d'Octubre (CA90), durant 30 dies, comptadors des la inserció de l'últim avís, i que, dins dels 30 dies esmentats, podran interposar un recurs d'alçada davant de la consellera d'Agricultura, Medi Ambient, Canvi Climàtic i Desenvolupament Rural.  
  
València, 7 de juny de 2016.- El director general d'Agricultura, Ramaderia i Pesca, Rogelio Llanes Ribas.